Tràpani

Tràpani a l'é na sità dla Sicilia ëd 70.648 abitant, capleugh dl'omònima provinsa.

 Stòria 
Ij roman a l'han ciapà la sità apress la bataja naval ëd j'Égadi (sconda mità dël III sécol aGC).

Ant ël sécol ch'a fa IX Tràpani a l'é stàit ocupà da j'àrabo.
Con ij norman, dël 1077 a l'é vnùit na sità real con dij privilegi particolar; a l'ha passà un perìod ëd granda prosperità che a l'é andàit anans ant ij sécoj apress sota j'aragonèis.
Costi-sì a l'han bonificà le zòne davzin-e e a l'han ëspantià la zòna urban-a con dij quartié neuv.

 Conomìa 
A parte dal sécol ch'a fa VIII aGC e fin-a al di d'ancheuj, j'arsorse dla popolassion a son gropà ëd fasson ës-ciassa al mar: la pësca, atività prinsipal, a l'é gionzusse a la cujìa dël coral, a le salin-e, al tràfich comersial marìtim e a j'àutre atività gropà a l'ambient marin.

Antra j'atività dl'artisanà a-i son ël travaj dij coraj, dle siràmiche e dij màrmol.

 Leu d'anteresse 
Ij leu 'd rancontr dij trapanèis as consentro arlongh contrà Torrearsa, cors Vitòrio Emanuel e Lèja Argin-a Élena.

 Mërcà 
Ant la piassa dël Mërcà dij Pess tuti ij di a-i é ël comersi dij prodot dël mar.
Tuti ij giòbia ël mërcà tìpich dij bateur as dësrola al Rion Palma.

 Cese 
Santuari dla Nonsià
Cesa ëd Santa Marìa ëd Gesù
Cesa ëd Sant Agustin

 Aministrassion 
Ël sìndich a l'é Vito Damiano (Pdl).

 Musé 
Musé nassional Pepoli

 Anliure esterne 
 Sit istitussional